આ સૌથી વધુ ખતરનાક અને વધારે પ્રચલિત મોડિફિકેશન છે. ઓછી ક્વાલિટીવાળા એલોયને માત્ર બાઇકના લુકને બદલવા માટે લગાવવામાં આવે છે, પરંતુ બાઇક ચલાવનારા માટે તે ઘણા જોખમી છે. બુલેટ જેવી ભારી બાઇક માટે તે વધારે નુક્સાનકારક સાબિત થઇ શકે છે. ખરાબ ક્વાલિટીવાળા એલોયથી રિમ તૂટી શકે છે. એર લીક થઇ શકે છે અને ઇન્સ્યોરન્સ અથવા વોરન્ટી ખતમ થવાનું જોખમ રહે છે. એવા અનેક ઉદાહરણ જોવા મળ્યા છે કે ખરાબ એલોયના કારણે ટાયર ફાટી જાય છે. જો તમે નવા એલોય લગાવવા માગો છો તો તમારે સર્ટિફાઇડ ઓઇએમ રિમ જ લગાવવા જોઇએ.